# Temporada 1997-1998 del Club Joventut Badalona

La temporada 1997-1998 va ser la 59a temporada en actiu del Club Joventut Badalona des que va començar a competir de manera oficial. La Penya va disputar la seva 42a temporada a la màxima categoria del bàsquet espanyol. Va acabar la fase regular en la quarta posició, classificant-se per disputar els play-offs pel títol tal com havia fet la temporada anterior. També va competir a la Eurocopa, i va ser finalista de la Copa i de la Lliga Catalana. Aquesta temporada a més va ser la darrera amb la denominació Festina Joventut.

## Resultats
### Eurocopa de la FIBA

El Joventut va participar aquest any en l'Eurocopa de clubs. En la fase de grups va acabar líder dels sis equips que formaven el grup A. A setzens es va desfer del Fenerbahçe de Turquia, i a vuitens va quedar eliminat a mans de l'ASVEL francès.

### Lliga ACB i play-offs

A la Lliga ACB finalitza la fase regular en la quarta posició de 18 equips participants, classificant-se per disputar els play-offs pel títol. En 34 partits disputats de la fase regular va obtenir un bagatge de 24 victòries i 10 derrotes, amb 3.068 punts a favor i 2.889 en contra (+179). Als play-offs va quedar eliminat en quarts de final davant el FC Barcelona Banca Catalana (3-1).

### Copa del Rei

A la Copa del Rei corresponent a aquesta temporada, celebrada a Valladolid, el Festina Joventut va ser finalista. A quarts de final va eliminar el Barça per 86 a 85, i a semifinals va guanyar el TDK Manresa per 70 a 82. Va perdre la final davant el Pamesa València 89 a 75.

### Lliga Catalana

Va ser subcampió de la Lliga Catalana perdent la final davant el TDK Manresa per 77 a 76. En semifinals havia derrotat el Valvi Girona per 97 a 111.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1997-98 # Jugador Pos. A. 4 Dani Garcia Pivot 2.09 5 Tanoka Beard Pivot 2.03 6 Iván Corrales Base 1.82 9 César Sanmartín Aler 1.98 10 Andre Turner Base 1.82 12 Nacho Biota Aler 2.02 13 Andy Toolson Aler 1.98 14 Jackie Espinosa Aler 1.96 15 Fran Murcia Aler pivot 2.03 En fons verd, noves incorporacions de la temporada. | Club Joventut Badalona: staff 1997-98 Nom Funció Alfred Julbe Entrenador Josep Maria Izquierdo Entrenador assistent Agustí Julbe Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 99 | Roger Grimau | Base | 1.96 | 5 partits |
| 99 | Raül López | Base | 1.82 | 1 partit |
| 99 | Albert Oliver | Base | 1.87 | 3 partits |
| 99 | Josep Pacreu | Escorta | 1.94 | 2 partits |
| 99 | Álex Mumbrú | Aler | 2.02 | 4 partits |

### Baixes

Baixes a l'inici de temporada :
| Jugador | Pos. |
| Jordi Villacampa | Aler |
| Alfonso Albert | Pivot |
| Xavier Crespo | Aler |
| Oriol González | Aler pivot |
Baixes durant la temporada :
| Jugador | Pos. |
| Alfonso Albert | Pivot |

## Referències

* ↑ «Eurocup 1997-98» (en castellà). Linguasport. [Consulta: 28 abril 2018].
* ↑ «Resultados Liga ACB 1997-98». ACB.com. Arxivat de l'original el 20 de desembre 2016. [Consulta: 15 abril 2018].
* ↑ «El Pamesa Valencia ingresa en la élite del baloncesto nacional». Marca [Consulta: 15 abril 2018].
* ↑ «Lliga Catalana». Pop FLock. Arxivat de l'original el 14 d’abril 2018. [Consulta: 15 abril 2018].
* ↑ «Memoria de plantillas: Festina Joventut 1997-98» (en castellà). ACB.com. Arxivat de l'original el 16 d’abril 2018. [Consulta: 15 abril 2018].